CELEX: 62016CN0287
Language: sk
Date: 2016-05-23 00:00:00
Title: Vec C-287/16: Návrh na začatie prejudiciálneho konania, ktorý podal Supremo Tribunal de Justiça (Portugalsko) 23. mája 2016 – Fidelidade-Companhia de Seguros, S.A./Caisse Suisse de Compensation a iní

5.9.2016   
            
            
               SK
            
            
               Úradný vestník Európskej únie
            
            
               C 326/9
            
         Návrh na začatie prejudiciálneho konania, ktorý podal Supremo Tribunal de Justiça (Portugalsko) 23. mája 2016 – Fidelidade-Companhia de Seguros, S.A./Caisse Suisse de Compensation a iní
   (Vec C-287/16)
   (2016/C 326/17)
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Supremo Tribunal de Justiça
   
      Účastníci konania pred vnútroštátnym súdom
   
   
      Navrhovateľka v konaní o kasačnom opravnom prostriedku: Fidelidade-Companhia de Seguros, S.A.
   
      Odporcovia v konaní o kasačnom opravnom prostriedku: Caisse Suisse de Compensation, Fundo de Garantia Automóvel, Sandra Cristina Chrystello Pinto Moreira Pereira, Sandra Manuela Teixeira Gomes Seemann, Catarina Ferreira Seemann, José Batista Pereira
   
      Prejudiciálna otázka
   
   Bráni článok 3 ods. 1 smernice 72/166/EHS (1), článok 2 ods. 1 smernice 84/5/EHS (2) a článok 1 smernice 90/232/EHS (3), ktoré sa týkajú aproximácie právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel, vnútroštátnej právnej úprave, ktorá sankcionuje nepravdivosť vyhlásení o vlastníctve motorového vozidla alebo o totožnosti jeho obvyklého vodiča absolútnou neplatnosťou poistnej zmluvy, ak ten, kto uzavrel zmluvu, nemá ekonomický záujem na prevádzke vozidla a dotknuté osoby (poistník, vlastník a obvyklý vodič) chcú podvodom poistiť riziká vyplývajúce z jeho prevádzky i) uzavretím zmluvy, ktorú by poisťovňa neuzavrela, ak by poznala totožnosť poistníka; ii) platením nižšieho poistného, než aké sa má platiť, z dôvodu veku obvyklého vodiča?
   
      (1)  Smernica Rady z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti (Ú. v. ES L 103, 1972, s. 1; Mim. vyd. 06/001, s. 10).
   
      (2)  Druhá Smernica Rady z 30. decembra 1983 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 8, 1984, s. 17; Mim. vyd. 06/007, s. 3).
   
      (3)  Tretia smernica rady zo 14. mája 1990 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 129, 1990, s. 33; Mim. vyd. 06/001, s. 249).